CELEX: 32021D0871
Language: et
Date: 2021-05-28 00:00:00
Title: Komisjoni rakendusotsus (EL) 2021/871, 28. mai 2021, Ühendkuningriigi makseasutuste 2020. eelarveaasta raamatupidamisarvestuse kontrollimise ja heakskiitmise kohta seoses Euroopa Põllumajanduse Tagatisfondist (EAGF) rahastatud kuludega ning 2020. eelarveaastast üle kantud assigneeringute finantsdistsipliini kohaldamise raames tagasimaksmise kohta (teatavaks tehtud numbri C(2021) 3685 all) (Ainult ingliskeelne tekst on autentne)

31.5.2021   
               
               
                  ET
               
               
                  Euroopa Liidu Teataja
               
               
                  L 191/15
               
            
         KOMISJONI RAKENDUSOTSUS (EL) 2021/871,
         28. mai 2021,
         Ühendkuningriigi makseasutuste 2020. eelarveaasta raamatupidamisarvestuse kontrollimise ja heakskiitmise kohta seoses Euroopa Põllumajanduse Tagatisfondist (EAGF) rahastatud kuludega ning 2020. eelarveaastast üle kantud assigneeringute finantsdistsipliini kohaldamise raames tagasimaksmise kohta
         
            
               (teatavaks tehtud numbri C(2021) 3685 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 26 lõiget 6 ja artiklit 51, koostoimes Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (edaspidi „väljaastumisleping“) artiklitega 131 ja 138,
         olles konsulteerinud põllumajandusfondide komiteega
         ning arvestades järgmist:
         
                     (1)
                  
                  
                     Määruse (EL) nr 1306/2013 artikli 51 kohaselt peab komisjon kontrollima kõnealuse määruse artiklis 7 osutatud makseasutuste raamatupidamisarvestust ja kiitma selle heaks Ühendkuningriigi esitatud raamatupidamise aastaaruannete põhjal, millele on lisatud raamatupidamisarvestuse kontrollimiseks ja heakskiitmiseks vajalik teave, raamatupidamisaruannete täielikkust, täpsust ja õigsust käsitlev auditiarvamus ning sertifitseerimisasutuste koostatud aruanded, ning tegema seda enne asjaomasele eelarveaastale järgneva aasta 31. maid.
                  
               
                     (2)
                  
                  
                     Vastavalt määruse (EL) nr 1306/2013 artiklile 39 algab põllumajanduslik eelarveaasta 16. oktoobril aastal N – 1 ja lõpeb 15. oktoobril aastal N. 2020. eelarveaasta raamatupidamisarvestuse kontrollimisel ja heakskiitmisel tuleks komisjoni rakendusmääruse (EL) nr 908/2014 (2) artikli 11 lõike 1 kohaselt arvesse võtta Ühendkuningriigi poolt ajavahemikul alates 16. oktoobrist 2019 kuni 15. oktoobrini 2020 kantud kulusid.
                  
               
                     (3)
                  
                  
                     Rakendusmääruse (EL) nr 908/2014 artikli 33 lõike 2 esimese lõiguga on ette nähtud, et kõnealuse määruse artikli 33 lõikes 1 osutatud raamatupidamisarvestuse kontrollimise ja heakskiitmise otsuse kohaselt Ühendkuningriigilt tagasi nõutavate või Ühendkuningriigile makstavate summade kehtestamiseks lahutatakse asjaomasel eelarveaastal tehtud kuumaksed artikli 33 lõike 1 kohaselt sama aasta kohta kinnitatud kuludest.
                  
               
                     (4)
                  
                  
                     Komisjon on kontrollinud Ühendkuningriigi esitatud teavet ning edastanud kontrolli tulemused ja vajalikud muudatused Ühendkuningriigile.
                  
               
                     (5)
                  
                  
                     Ühendkuningriigi makseasutuste „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ja „Rural Payments Agency“ raamatupidamise aastaaruanded ja nendele lisatud dokumendid võimaldavad komisjonil teha otsuse esitatud raamatupidamise aastaaruannete täielikkuse, täpsuse ja õigsuse kohta.
                  
               
                     (6)
                  
                  
                     Vastavalt komisjoni delegeeritud määruse (EL) nr 907/2014 (3) artikli 5 lõikele 5 tuleb raamatupidamisarvestuse kontrollimise ja heakskiitmise otsuses võtta arvesse augustis, septembris ja oktoobris toimunud tähtajaületamisi. Osa kuludest, mis Ühendkuningriik nendel 2020. aasta kuudel deklareeris, kanti pärast ettenähtud tähtaegu. Käesolevas otsuses tuleks seetõttu kindlaks määrata vajalikud vähendamised.
                  
               
                     (7)
                  
                  
                     Komisjon on vastavalt määruse (EL) nr 1306/2013 artiklile 41 juba vähendanud teatavaid 2020. eelarveaasta igakuiseid makseid või need peatanud, kuna rahastamismääradest või maksetähtaegadest ei ole kinni peetud või on kontrollisüsteemis avastatud puudusi. Komisjon peaks võtma käesolevas otsuses arvesse selliseid vähendatud või väljamaksmiseks peatatud summasid, et vältida võimalikke ebakohaseid või valel ajal tehtud makseid või selliste summade hüvitamist, mille suhtes võidakse hiljem teha finantskorrektsioon. Kõnealuseid summasid võib vajaduse korral uurida vastavuse kontrolli käigus vastavalt määruse (EL) nr 1306/2013 artiklile 52.
                  
               
                     (8)
                  
                  
                     Komisjon on juba vähendanud 2020. eelarveaasta asjakohaseid igakuiseid makseid summade võrra, mis makstakse tagasi Euroopa Põllumajanduse Tagatisfondile (EAGF) vastavalt raamatupidamisarvestuse kontrollimise ja heakskiitmise otsustele ning vastavuse kontrolli otsustele, mille komisjon on teinud 2020. eelarveaasta kohta kooskõlas määruse (EL) nr 1306/2013 artiklitega 51 ja 52. Kõiki selliseid summasid võetakse käesolevas otsuses arvesse.
                  
               
                     (9)
                  
                  
                     Vastavalt määruse (EL) nr 1306/2013 artikli 54 lõikele 2 peaks õigusnormide rikkumisest tingitud tagasinõudmise puudumise finantstagajärgedest 50 % katma Ühendkuningriik, kui tagasinõudmist ei ole toimunud nelja aasta jooksul alates tagasinõudetaotluse kuupäevast või kaheksa aasta jooksul juhul, kui tagasinõudmine toimub riigi kohtu kaudu. Määruse (EL) nr 1306/2013 artikli 54 lõike 4 kohaselt peab Ühendkuningriik lisama komisjonile rakendusmääruse (EL) nr 908/2014 artikli 29 kohaselt saadetavale raamatupidamise aastaaruandele kinnitatud tabeli, milles on summad, mida Ühendkuningriigil määruse (EL) nr 1306/2013 artikli 54 lõike 2 kohaselt tasuda tuleb. Õigusnormid, milles käsitletakse Ühendkuningriigi kohustust anda aru tagasinõutavatest summadest, on sätestatud rakendusmääruses (EL) nr 908/2014. Rakendusmääruse (EL) nr 908/2014 II lisas on esitatud näidistabel, mida Ühendkuningriik peab kasutama tagasinõutavatest summadest teatamisel. Ühendkuningriigi täidetud tabelite alusel peaks komisjon otsustama, millised on finantstagajärjed, kui õigusnormide rikkumisest tingitud tagasinõudmist ei ole toimunud vastavalt nelja või kaheksa aasta jooksul.
                  
               
                     (10)
                  
                  
                     Vastavalt määruse (EL) nr 1306/2013 artikli 54 lõikele 3 võib Ühendkuningriik nõuetekohaselt põhjendatud juhtudel otsustada tagasinõudemenetlust mitte alustada. Sellise otsuse võib teha vaid juhul, kui juba kantud ja tõenäoliselt kantavad kulud on suuremad kui tagasinõutav summa või kui tagasinõudmine osutub võimatuks, kuna võlgnik või õigusnormide rikkumise eest juriidiliselt vastutavad isikud on riigi õigusaktide kohaselt tunnistatud maksejõuetuks. Kui kõnealune otsus on tehtud nelja aasta jooksul alates tagasinõudetaotluse kuupäevast või kaheksa aasta jooksul juhul, kui tagasinõudmine toimub riigi kohtu kaudu, kaetakse finantstagajärjed, mis tulenevad õigusnormide rikkumisega seotud tagasi nõudmata jätmisest, 100 % liidu eelarvest. Summad, mille puhul Ühendkuningriik otsustas tagasinõudemenetlust mitte alustada, ja tema otsuse põhjendused esitatakse koondaruandes, millele on osutatud määruse (EL) nr 1306/2013 artikli 54 lõikes 4 koostoimes selle määruse artikli 102 lõike 1 esimese lõigu punkti c alapunktiga iv. Seepärast ei peaks Ühendkuningriik neid summasid katma ja need kaetakse seega liidu eelarvest.
                  
               
                     (11)
                  
                  
                     Määruse (EL) nr 1306/2013 artikli 51 kohaselt ei piira käesolev otsus komisjoni edasiste otsuste tegemist, et jätta liidupoolsest rahastamisest välja kulud, mis ei ole kantud kooskõlas liidu õigusnormidega.
                  
               
                     (12)
                  
                  
                     Komisjoni rakendusmääruses (EL) 2020/1769 (4) on sätestatud summad, mis tuleb liikmesriikidele 2020. eelarveaasta finantsdistsipliini kohaldamise raames 2021. eelarveaastal tagasi maksta. Selliseid tagasimakseid rahastatakse EAGFi assigneeringutest, mis on 2020. eelarveaastast üle kantud vastavalt Euroopa Parlamendi ja nõukogu määruse (EL, Euratom) 2018/1046 (5) artiklile 12. Võttes arvesse väljaastumislepingu artikli 135 lõiget 1 ja asjaolu, et ülekantud summad tehakse 2021. aasta eelarves kättesaadavaks, ei ole rakendusmääruses (EL) 2020/1769 Ühendkuningriigi jaoks konkreetset summat kindlaks määratud. Kuna aga assigneeringud kanti üle 2020. eelarveaastast, mil Ühendkuningriik panustas endiselt liidu eelarve täitmisse ja osales selles, on asjakohane tagasi maksta Ühendkuningriigi osa 2020. eelarveaasta finantsdistsipliinist summas 41 383 278 eurot. Seepärast tuleks kõnealune summa lisada käesolevasse otsusesse,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga on kontrollitud ja kiidetud heaks Ühendkuningriigi makseasutuste „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ja „Rural Payments Agency“ 2020. eelarveaasta raamatupidamisarvestused, mis käsitlevad Euroopa Põllumajanduse Tagatisfondi (EAGF) rahastatud kulusid.
            Käesoleva otsuse I lisas on sätestatud summad, mis käesoleva otsuse kohaselt nõutakse Ühendkuningriigilt tagasi või makstakse Ühendkuningriigile, kaasa arvatud summad, mis tulenevad määruse (EL) nr 1306/2013 artikli 54 lõike 2 kohaldamisest.
         
         
            Artikkel 2
            Ühendkuningriigile 2020. eelarveaasta finantsdistsipliini kohaldamise raames tagasi makstav summa on esitatud II lisas.
         
         
            Artikkel 3
            Käesolev otsus ei piira selliste vastavuskontrolli käsitlevate otsuste tegemist tulevikus, mida komisjon võib teha vastavalt määruse (EL) nr 1306/2013 artiklile 52, et jätta liidupoolsest rahastamisest välja kulud, mis ei ole kantud kooskõlas liidu õigusnormidega.
         
         
            Artikkel 4
            Käesolev otsus on adresseeritud Suurbritannia ja Põhja-Iiri Ühendkuningriigile.
         
         
            Brüssel, 28. mai 2021
            
               
                  Komisjoni nimel
               
               
                  komisjoni liige
               
               Janusz WOJCIECHOWSKI
            
         
         
            (1)  ELT L 347, 20.12.2013, lk 549.
         
            (2)  Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).
         
            (3)  Komisjoni 11. märtsi 2014. aasta delegeeritud määrus (EL) nr 907/2014, millega täiendatakse Euroopa Parlamendi ja nõukogu määrust (EL) nr 1306/2013 makse- ja muude asutuste finantsjuhtimise, raamatupidamisarvestuse kontrollimise ja heakskiitmise, tagatiste ja euro kasutamise osas (ELT L 255, 28.8.2014, lk 18).
         
            (4)  Komisjoni 25. novembri 2020. aasta rakendusmäärus (EL) 2020/1769 2020. eelarveaastast üle kantud assigneeringute tagasimaksmise kohta kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5 (ELT L 398, 27.11.2020, lk 4).
         
            (5)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).
      
      
         
            I LISA
            Makseasutuste raamatupidamisarvestuse kontrollimine ja heakskiitmine
            Eelarveaasta 2020 – EAGF
            Ühendkuningriigilt tagasi nõutav või Ühendkuningriigile makstav summa
            
                         
                     
                     
                         
                     
                     
                        2020 – Makseasutuste kulud / sihtotstarbelised tulud, mille puhul raamatupidamisarvestus on
                     
                     
                        Kokku a + b
                     
                     
                        Vähendamised, peatamised ja muud korrigeerimised, mis põhinevad kogu eelarveaasta kohta tehtud vastavusotsustel ning kontrollimise ja heakskiitmise otsustel (1)
                     
                     
                        Määruse (EL) nr 1306/2013 artikli 54 lõike 2 kohaselt EAGFiga seoses tagasi nõutav summa
                     
                     
                        Kokku, sh vähendamised, peatamised ja muud korrigeerimised
                     
                     
                        Ühendkuningriigile eelarveaastal tehtud maksed
                     
                     
                        Ühendkuningriigilt tagasi nõutav (–) või Ühendkuningriigile makstav (+) summa (2)
                     
                  
                        kontrollitud ja heaks kiidetud
                     
                     
                        välja jäetud
                     
                  
                        = iga-aastases deklaratsioonis esitatud kulud / sihtotstarbelised tulud
                     
                     
                        = igakuistes deklaratsioonides esitatud kulud / sihtotstarbelised tulud kokku
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e
                     
                     
                        f = c + d + e
                     
                     
                        g
                     
                     
                        h = f – g
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Kulud (3)
                     
                     
                        Sihtotstarbelised tulud (3)
                     
                     
                        Artikli 54 lõige 2 (= e)
                     
                     
                        Kokku (= h)
                     
                  
                        08 02 06 01
                     
                     
                        6200
                     
                     
                        6200
                     
                  
                        i
                     
                     
                        j
                     
                     
                        k
                     
                     
                        l = i + j + k
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        (1)
                     
                     
                        Maksesüsteemis arvesse võetud vähendamised ja peatamised, millele lisanduvad eelkõige korrektsioonid selle eest, et 2020. aasta augusti, septembri ja oktoobri tähtaegadest ei olnud kinni peetud, samuti määruse (EL) nr 1306/2013 artikli 41 kohased muud vähendamised.
                     
                  
                        (2)
                     
                     
                        Ühendkuningriigilt tagasi nõutava või Ühendkuningriigile makstava summa arvutamisel on arvestatud aastase kontrollitud ja heaks kiidetud kuludeklaratsiooni kogusummat (veerg a) või käesolevast otsusest välja jäetud igakuiste kuludeklaratsioonide kogusummat (veerg b). Kohaldatav vahetuskurss: komisjoni delegeeritud määruse (EL) nr 907/2014 artikli 11 lõike 1 esimese lõigu teises lauses sätestatud vahetuskurss.
                     
                  
                        (3)
                     
                     
                        Vastavalt määruse (EL) nr 1306/2013 artiklile 43 saab eelarverea 08 02 06 01 negatiivsetest korrektsioonidest sihtotstarbeline tulu eelarvereal 62 00 ja Ühendkuningriigi kasuks tehtud positiivsetest korrektsioonidest saab kulu eelarvereal 08 02 06 01.
                     
                  NB! 2021. aasta nomenklatuur: 08 02 06 01, 6200
         
      
      
         
            II LISA
            Põllumajandustootjatele makstavate otsetoetuste hüvitamine assigneeringutest, mis kanti üle 2020. eelarveaastast tulenevalt finantsdistsipliini kohaldamisest
            
                         
                     
                     
                        (summa eurodes)
                     
                  
                        UK
                     
                     
                        41 383 278,00